พากลับเข้ามาอาหารที่คนไทยชื่นชอบมากๆ อย่าง "อาหารญี่ปุ่น" อีกครั้งกับร้านน้องใหม่ซึ่งเปิดมาได้ซักระยะนึงได้แล้วกับ ซึ่งเปิดตัวใหม่ในย่าน "พร้อมพงษ์" (สุขุมวิท 39) กับ Community Mall สไตล์แนวญี่ปุ่นแห่งใหม่ "Taka Town" ซึ่งดูน่าสนใจดีไม่น้อยกับสถานที่และบรรยากาศภายนอกก่อนที่จะเข้าครับ

- Yujo Sushi Bar ร้านอาหารญี่ปุ่นมาในแบบ สไตล์ฟิวชั่นผสมผสานรสชาติและการตกแต่งจานที่เป็นจุดเด่นของทางร้านนี้ มีอาหารมากมายหลายเมนูให้เลือก กันไปตั้งแต่ ซาชิมิ, ซูชิ, เมนูข้าวหน้าต่างๆ, รวมถึง โรล ที่มีรูปร่างหน้าตาเย้ายวนในทุกเมนูกันเลยทีเดียวครับ

- บรรยากากาศของ Yujo Sushi Bar เป็นบรรยากาศญี่ปุ่นร่วมสมัยแต่ก็ยังไม่ทิ้งกลิ่นอายความเป็นญี่ปุ่น ด้านในมีที่นั่งสองชั้นซึ่งจุลูกค้าได้เยอะพอสมควรเลยทีเดียว จัดแต่งร้านได้เป็นระเบียบสวยงามน่านั่งครับ

- การบริการของ Yujo Sushi Bar พนักงามีความรู้เรื่องอาหารเยอะมาก บรรยายซะละเอียดยิบจนผมต้องถามว่า "เป็นเจ้าของร้านหรือเปล่า" เพราะรู้แทบจะทุกขั้นตอนเหมือนเป็นคนคิดค้นการจัดแต่งและรสชาติเลยหละครับ มีความยิ้มแย้มอธิบายเรื่องยาวๆ ด้วยสีหน้าแจ่มใส และใส่ใจเรื่องบริการดีมากครับ

- คุณภาพของอาหารและราคาของ Yujo Sushi Bar รู้สึกเป็นธรรมดาไปแล้วหลังจากที่เดี๋ยวนี้เข้าร้านอาหารญี่ปุ่น นอกคอนเซปต์ตัวเอง (บุฟเฟ่ต์) มาสั่งแบบอลาคาร์ทเลยทำให้การสั่งอาหารที่เรียกว่า ราคาสูงเอาเรื่องอยู่แล้วในแต่ละเมนู เป็นไปด้วยการคัดสรรที่ดีที่สุด วัตถุดิบดูสดใหม่ดีมากครับ เลยจัดมาลองซัก สองเมนูที่มีทั้งชื่อและรูปร่างหน้าตาของอาหารจัดเต็มมาทีเดียวครับ

  ++ Kampai Roll ++ (ราคา 300 บาท) ต้องบอกว่าชอบในสีสันของเมนูนี้มากๆ กว่าจะเรียงกันมาเป็นโรลสวยๆ น่าทานซักจานนึง เรียกว่าพิถีพิถันในการจัดจานมาก ด้านในเป็นกุ้งสดแล้วด้านบนเป็นทูน่าที่ถูกการกัดสีจนออกมาเป็นสีน้ำตาล ซึ่งเรียกว่ารสชาติมากๆ เลยครับ เสียอย่างเดียว "ข้าวแฉะมาก" ครับ เรียกว่าคีบแทบจะหล่นในระหว่างเดินทางเข้าปากเลยทีเดียวครับ รวมๆ แล้วรสชาติอร่อยดีครับ

  ++ Jurassic Park Roll ++ (ราคา 419 บาท) เลือกเมนูนี้เพราะชื่อโรลจริงๆ ครับ ก็พอเห็นแล้วก็ยังมีอะไรที่เกี่ยวกับจูราสสิคพาร์ค หว่า แต่ต้องบอกว่าอลังการมากครับ เป็นการเอาปูนิ่มมาทอแล้วใส่ลงไปในโรลและตกแต่งให้จานนี้ดูอลังการ อร่อยมากเลยครับ ทั้งซอสที่ราดมาด้วยแล้วนั้นเข้ากันได้อย่างลงตัว เสียดายอีกเหมือนกันที่ "ข้าวแฉะมาก" เหมือนเดิมครับ

ทั้งสองเมนูเมื่อเชฟถามว่า รสชาติเป็นยังไงและอยากให้ปรับปรุงอะไร ผมเลยแจ้งไปตามความรู้สึกว่า รสชาติดีแล้ว แต่ข้าวแฉะมากจนจับแทบจะไม่เป็นก้อน มันเลยทำให้การทานซูชิหรือโรลมันเป็นไรที่ ถ้าคีบไม่เป็นคำ มันก้ไม่ต่างอะไรกับข้าวผัดหละมังครับ โดยรวมแล้วราคาสูงครับยังไม่ค่อยคุ้มค่ากับราคาเท่าไหร่ครับ

- มุมมอง Metto ก็ถือว่าเป็นการลอง อาหารในรูปแบบใหม่และรสชาติใหม่ๆ ในสถานที่ๆ แตกต่างดูบ้าง ก็ถือว่าเป็นสิ่งดีครับ ถ้าต้องการความรู้สึกแบบผม ร้านนี้ก็ถือว่าน่าแนะนำครับ เพราะรสชาติเรียกว่า ดีในระดับนึงและรวมถึงบรรยากาศและการบริการในร้าน อาจจะทำให้หลงรักร้านนี้เข้าก็เป็นได้ครับ

วันนี้สวัสดีครับ (31 January 2015)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2015 Metto All Rights Reserverd.